Public procurement notice: Voluntary Ex Ante Transparency Notice
Published: 2019-11-20
Buyer: Lejerbo Århus, afd. 1231-0
Country: DK
Contract type: Works
Procedure: Contract award without prior publication
CPV classification: 45200000: Building and civil engineering work | 45211340 | 71311000: Civil engineering consultancy services
Estimated value: 63537600 DKK

Technical requirements: Totalentreprisekontrakt om opførelse af 32 almene familieboliger og 36 almene ungdomsboliger på Høiriisgårdsvej, 8220 Brabrand, Danmark efter den delegerede bygherremodel
Totalentreprisekontrakt om opførelse af 32 almene familieboliger og 36 almene ungdomsboliger på Høiriisgårdsvej, 8220 Brabrand, Danmark efter den delegerede bygherremodel, i alt 4 804 m2 bruttoetageareal.
Høiriisgårdsvej, 8220 Brabrand, Danmark (matrikelnummer 6AD og 6Æ, landsejerlav Brabrand By, Brabrand).
P/S PKAE Ejendom (herefter PKAE) er ejet af PKA A/S, som er en pensionskasse, og A. Enggaard A/S. Selskabets formål er blandt andet at købe og sælge fast ejendom og forestå ejendomsudvikling.
A. Enggaard A/S (herefter Enggaard) er en entreprenørvirksomhed, som blandt andet har til formål at drive entreprenørvirksomhed og handel med fast ejendom.
Lejerbo Århus er en almen boligorganisation, hvis formål er at stille passende boliger, af god og tidssvarende stand, til rådighed for alle med behov herfor til en rimelig husleje. Lejerbo Århus, afd. 1231-0 (herefter benævnt Lejerbo) vil være aftalepart i denne sag.
Tulip-grunden er en betegnelse for en række faste ejendomme, som er omfattet af Aarhus Kommunes lokalplan nr. 1029, PlanID 3166258, beliggende på og ved Høiriisgårdsvej, 8220 Brabrand, Danmark.
Det fremgår af nævnte lokalplan, at Aarhus Kommune har besluttet, at ca. 50 boliger inden for lokalplanområdet skal opføres som almene boliger. Enggaard har i henhold til aftale med PKAE erhvervet en nærmere afgrænset del af Tulip-grunden med henblik på realiseringen af de almene boliger.
Lejerbo har identificeret et behov for at opføre og udleje almene boliger i Brabrand og har i den forbindelse udpeget Tulip-grunden som særligt egnet til opfyldelse af dette behov. Lejerbo har fået støttetilsagn fra Aarhus Kommune til opførelse af almene boliger på grunden. Enggaard er villige til at sælge den del af Tulip-grunden, som de har erhvervet med blik på realiseringen af almene boliger, men Enggaard har betinget sig at forestå opførelsen af de almene boliger.
Lejerbo har derfor til hensigt at indgå aftale med Enggaard om erhvervelse af et grundareal med tilhørende byggeretter på 4 804 m2 bruttoetageareal på Tulip-grunden og projektering og opførelse af et tilsvarende antal m2 bruttoetageareal almene boliger.
Lejerbo har vurderet, at indgåelsen af aftalen er i overensstemmelse med udbudsloven, idet de almene boliger skal opføres efter den delegerede bygherremodel. Dette indebærer, at Enggaard forpligter sig til at udbyde arbejderne, i det omfang det efter udbudslovgivningen er påkrævet, og således løfter udbudspligten mod betaling, som udbudsbefuldmægtiget på vegne af Lejerbo. Der henvises til EU-Domstolens dom af 12.7.2001 i sag C-399/98 (Ordine).
Lejerbo har ved sin vurdering lagt til grund, at Lejerbos formål, og opfyldelsen heraf ved opførelse af almene boliger i lokalplanområdet, som ellers består af private boliger - samt kommunens særlige byplanlægningsmæssige interesse i opførelse af almene boliger på Tulip-grunden, jf. lokalplanens krav herom - medfører, at Lejerbo vurderer at have en helt særlig interesse i byggeri på Tulip-grunden, og at der ikke findes rimelige, praktisable og attraktive alternativer til opførelse af byggeri på Tulip-grunden. Opførelsen af de almene boliger er dertil en del af et større byggeforetagende i form af den kontinuerlige udvikling af et boligområde på Tulip-grunden. Enggaard forestår også byggeri og udvikling af den øvrige del af Tulip-grunden. Enggaard er i kraft af sit ejerskab til den relevante del af Tulip-grunden den eneste, som kan agere udbudsbefuldmægtiget for Lejerbo i denne sag.
Den i pkt. V.2.1 angivne dato er datoen for beslutning om tildeling af kontrakten. Kontrakten indgås først efter udløbet af standstill perioden.
Der henvises til Klagenævnet for Udbuds klagevejledning: https://naevneneshus.dk/start-din-klage/klagenaevnet-for-udbud/vejledning/


Winner: A. Enggaard A/S
Award value: 63537600